रोबोट शालू
रोबोट शालू (Robot Shalu) घर में बनी विश्व की प्रथम कृत्रिम बुद्धि (आर्टिफ़िशियल इंटेलिजेंस या ए.आई.) वाली अपशिष्ट पदार्थ (waste materials) से निर्मित भारतीय बहुभाषी मानवनुमा रोबोट (Humanoid Robot) है जो ९ भारतीय व ३८ विदेशी भाषाओं में बात करने में सक्षम है. इसे मुंबई, (भारत) के एक केंद्रीय विद्यालय के कंप्यूटर विज्ञान शिक्षक श्री दिनेश कुंवर पटेल द्वारा विकसित किया गया है। दिनेश पटेल मूलतः एक छोटे से गाँव रजमलपुर, पोस्ट मोकलपुर, तहसील मडियाहूँ, जिला जौनपुर, उत्तर प्रदेश, भारत के निवासी है | बताया गया है कि रोबोट 9 भारतीय भाषाओं (हिंदी, मराठी, बंगला , भोजपुरी सहित) और 38 विदेशी भाषाओं (अंग्रेजी, जापानी, जर्मन सहित) में बात करने में सक्षम है। . डीडी न्यूज़, हिंदुस्तान(समाचार पत्र), जागरण जोश के अनुसार रोबोट "शालू" विश्वव की पहली मानवनुमा रोबोट (Humanoid Robot) है जो ९ भारतीय व ३८ विदेशी भाषाओं में बात कर सकती है | रोबोट शालू, एल्यूमीनियम, प्लास्टिक, गत्ता, लकड़ी तथा घर में पड़ी बेकार सामग्रियों (waste materials) का उपयोग कर, निर्मित किया गया है, तथा लागत कम रखने के लिए कोई भी 3डी-प्रिंटेड सामान का उपयोग नहीं किया गया है। इसकी कुल लगत लगभग रू ५०,००० है | रोबोट में गणना हेतु कई रास्पबेरी पाई, आरडुईनो सूक्ष्म नियंत्रक तथा कंप्यूटर का उपयोग किया गया है, साथ ही प्रोग्रामिंग के लिए सिर्फ मुक्त स्रोत सॉफ्टवेयर (Open Source Software) जैसे पाईथन, टेन्सरफ्लो, नेचुरल लैंग्वेज टूलकिट(NLTK), इत्यादि का ही श्री दिनेश द्वारा उपयोग किया गया है| वर्तमान में रोबोट के अगले संस्करण के विकास पर काम किया जा रहा है।
शिक्षा मंत्रालय, भारत सरकार तथा शिक्षा मंत्री भारत सरकार के दिनांक २० मार्च २०२१ के ट्वीट के शालू waste material से तैयार भारतीय स्वदेशी रोबोट है |
इण्डिया साइंस(भारत सरकार के विज्ञान व प्रौद्योगिकी विभाग) ने भी उनसे संपर्क कर भूरि प्रसंसा की |
दिनेश के अनुसार रोबोट शालू भारत की बेटियों को समर्पित तथा बेटी बचाओ बेटी पढ़ाओ अभियान की प्रसारक है, साथ ही, "आत्मनिर्भर भारत" व "डिजिटल इंडिया" अभियान में भी एक कदम है |
प्रोफेसर सुप्रतीक चक्रवर्ती, कंप्यूटर साइंस व टेक्नोलॉजी विभाग, आई आई टी बांबे ने पत्र लिखकर दिनेश पटेल जी को साधुवाद दिया तथा उनके इस कार्य की सराहना की, पत्र में लिखा की रोबोट एक अति उत्तम निर्माण है, जिसका उपयोग विभिन्न कार्यों जैसे बच्चों को पढ़ने व उनके मनोरंजन के साथ ही उन्हें प्रेरित करने के लिए बहु उपयोगी होगा |
रोबोट शालू को, सर्वश्रेष्ठ विज्ञान व पप्रौद्यौगिकी के उपयोग हेतु दिया दिनांक २५ मार्च २०२१ को जागरणजोश की तरफ से जागरणजोश एजुकेशनल अवार्ड २०२१, स्वयं शिक्षा मंत्री (भारत सरकार) द्वारा प्रदान किया गया |
रोबोट के निर्माता, दिनेश पटेल का कहना है की श्री एस.शंकर द्वारा निर्देशित भारतीय फिल्म रोबोट (Enthiran)  तथा  हैनसन रोबोटिक्स की सोशल ह्यूमनॉइड रोबोट सोफिया, उनकी  प्रेरणा का प्रमुख श्रोत थी। इस रोबोट को बनाने में उन्हें ३ साल का व्यक्त लगा । डीडी न्यूज पर टेलीकास्ट के माध्यम से २३ नवंबर २०२० को रोबोट का पहला संस्करण दुनिया के सामने आया |
रोबोट शालू, ९ भारतीय व ३८ विदेशी, कुल ४७ भाषाओं में बात कर सकने में सक्षम है। रोबोट लोगों को पहचान सकता है और उन्हें याद रख सकता है, तथ्यात्मक सवालों के जवाब दे सकता है तथा साधारण सामजिक वार्तालाप भी कर सकने में सक्षम है | रोबोट बिलकुल मनुष्यों के समान ही व्यवहार करता है जैसे हाथ मिलाना, हंसी, खुशी व क्रोध दर्शाना, साथ ही चुटकुले सुनाकर हंसी-मज़ाक भी कर सकता है। दिनेश का दावा है कि रोबोट एक स्क्रिप्ट के आधार पर भी बातचीत करने में सक्षम है, ये सरल गणितीय प्रश्नों को हल कर सकता है, सामान्य ज्ञान के साथ-साथ विज्ञान के विषयों के बारे में भी जानकारी दे सकता है, मौखिक प्रश्नोत्तरी का संचालन कर सकता है। उनका दावा है कि रोबोट मौसम संबंधी जानकारी, किसी व्यक्ति की दैनिक कुंडली भी बखूबी बता सकता है, व्यंजन, पुस्तक समीक्षा, फिल्मों की समीक्षा एवं उत्पाद विवरण भी दे सकता है। राजस्थान पत्रिका ने बताया कि रोबोट इतिहास और भूगोल से संबंधित सवालों के जवाब भी दे सकने में सक्षम है |
छात्रों को पढ़ाने के लिए शालू को एक “रोबोट शिक्षक” के रूप में स्कूलों में तैनात किया जा सकता है। डीडी न्यूज़ की रिपोर्ट है कि रोबोट को वरिष्ठ नागरिकों और छोटे बच्चों के साथी के रूप में इस्तेमाल किया जा सकता है। इसे विभीन्न कार्यालयों में एक रिसेप्सनिस्ट (Receptionist) के रूप में भी उपयोग किया जा सकता है जो कार्यालय सम्बंधित प्रश्नों के उत्तर मौखिक ही नहीं बल्कि ईमेल व SMS के माध्यम से भी दे सकता है।